Kiazole, 24 kia Okutoba
Zaya e ngangu omo ntim’aku: Ovo osolwele zo, vena y’elanda. —Nga. 24:14.
Avo u se, ozolele vo wan’aku bafinama Yave. Yave mpe ozolele vo wabalonga yo kubasingika. Yandi wavana e wisa kia kubalonga. (Efe. 6:4) Muna kuma kiaki, ofwete siang’e ngolo za kubalonga ntangwa zawonso. Yindula e diambu edi: Ozolanga vo wan’aku batanga e sikola, e kuma kadi ozeye wo vo o tanga sikola mfunu dina kwa yau ye ozolele vo balongoka mambu mampa. Diau dimosi mpe, sadisanga wan’aku bakalanga muna tukutakanu twakete ye twampwena ye muna nsambila ya esi nzo. Edi disundidi o mfunu, mana belongoka mu kuma kia Yave malenda kubavuluza. Muna kuma kiaki, ubasadisa bayangalelanga longoka oma ma Yave yo bakula vo olenda kubasadisa mu vua ngangu zasikila. Sadisanga mpe wan’aku bavaikanga muna salu kia umbangi. Tanginina e mbandu a Yesu muna sadisanga o wana bayangalela longa Diambu dia Nzambi kw’akaka. w15 15/11 2:6
Kiatatu, 25 kia Okutoba
O ntu akal’awonso, i Kristu: o ntu a nkento, i’yakala; o ntu a Kristu, i Nzambi. —1 Kor. 11:3.
Yave wasola ndiona ofwete vita o ntu muna nzo. Kansi, Yave ovavanga vo yakala kavitang’o ntu kuna zola, lembi kala nkwa ntim’a mbadi yovo nkwa nsoki. Kana una vo yakala i ntu a nkento andi, Nkand’a Nzambi ukumvovesanga vo kanzitisa. (1 Pet. 3:7) Aweyi yakala kalenda wo vangila? Muna vavang’o zaya e nsatu za nkaz’andi yo zitisa e zolela yandi. Nkand’a Nzambi uvovanga vo: “Akala, nuzolang’akazi eno, waun’o Kristu wazola dibundu, yo kuyekwela dio.” (Efe. 5:25) Kieleka, Yesu wavana nkutu moyo andi mu kuma kia alandi andi. Vava yakala kevitang’o ntu kuna zola nze Yesu, ke dikala diampasi ko kwa nkento mu kunzola, kunzitisa yo lemvokela nzengo zandi.—Tito 2:3-5. w15 15/11 4:6, 7
Kiayá, 26 kia Okutoba
Ayuda amingerekia bayidimini Ayibere. —Mav. 6:1.
Alandi antete a Yesu Kiyibere bavovanga. Kansi kuna nima lufwa lwandi, alongoki bayantika vova ndinga zankaka. Ekolo e nsangu zambote zamwangananga, Akristu ayingi bavovanga Kingerekia vana fulu kia vova Kiyibere. Wau vo Kingerekia i ndinga yatoma vovuanga, e nkand’a Matai, Maku, Luka ye Yoane mu ndinga yayi miasonamena. E nkanda mia Paulu wa ntumwa ye nkanda miankaka mia Nkand’a Nzambi muna Kingerekia mpe miasonekenwa. Vava asoneki a Sono ya Kingerekia ya Kikristu bayikanga e Sono ya Kiyibere, nkumbu miayingi basadilanga e nsekola ya Septuaginta. Ezak’e ntangwa, e sono yayi nswaswani yakala ye sono yantete ya Kiyibere. Muna mpila yayi, mana basoneka asekodi alembi lunga makota muna Nkand’a Nzambi tusadilanga o unu. Ediadi ditulongele vo kuna kwa Yave, ke vena ndinga ko yovo fu kia kisi nsi kisundidi yankaka o mfunu.—Mav. 10:34. w15 15/12 1:8, 9
kmb_Latn sag_Latn kon_Latn kmb_Latn kmb_Latn kon_Latn kmb_Latn nya_Latn kon_Latn